CONSILIUL LOCAL AL MUNICIPIULUI


     S I G H I Ş O A R A

H O T Ă R Â R E A   NR. 154

din 29 septembrie 2011

privind aderarea Municipiului Sighişoara la Asociaţia Localităţilor şi Zonelor Istorice şi de Artă din România

Consiliul local al municipiului Sighişoara;

Având în vedere expunerea de motive a Primarului municipiului cu propunerea de aderare a Municipiului Sighişoara la Asociaţia Localităţilor şi Zonelor Istorice şi de Artă din România;
Având în vedere invitaţia nr. 173/2011, înregistrată la Municipiul Sighişoara sub numărul 18940/22.09.2011, adresată Primarului Municipiului Sighişoara de către preşedintele Asociaţiei Localităţilor şi Zonelor Istorice şi de Artă din România, dl. Mircea Hava, primarul municipiului Alba Iulia, prin care, ne aduce la cunoştinţă propunerea privind aderarea Municipiului Sighişoara la Asociaţia Localităţilor şi Zonelor Istorice şi de Artă din România.


Având în vedere Raportul de specialitate al Biroului Relaţii Publice cu propunerea aderării Municipiului Sighişoara la Asociaţia Localităţilor şi Zonelor Istorice şi de Artă din România, îndeplinindu-se prevederile legale;


Având în vedere avizele favorabile ale tuturor comisiilor pe domenii de specialitate;

În baza prevederilor art. 36 (2) lit.”e”, (7) lit.”c”, art. 45 (2) lit. „f” şi art.115 (1) lit. „b” din Legea nr. 215/2001, republicată, cu modificările şi completările ulterioare;

H O T Ă R Ă Ş T E:

Art.1. Se aprobă aderarea Municipiului Sighişoara la Asociaţia Localităţilor şi Zonelor Istorice şi de Artă din România.

Art.2. Se împuterniceşte Primarul municipiului cu semnarea formularelor de aderare.

Art.3.  Se aprobă plata cotizaţiei anuale în valoare de 0,02 lei/locuitor.

Art.4. Primarul municipiului, Biroul Relaţii Publice şi Direcţia Economică se încredinţează cu îndeplinirea prevederilor prezentei.

PRESEDINTE DE SEDINTA, 






Cosmin-Marcel Urian









Contrasemneaza:






             


Secretarul municipiului,










Anca Fleşariu
(Prezenta hotărâre s-a adoptat cu 16 voturi pentru şi o abţinere)

Prezenta s-a difuzat astfel:

2 ex. dos. Instituţia Prefectului – Judeţul Mureş

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Birou relaţii cu publicul ;

1 ex. Direcţia economică

10 ex.FA/FM

